Budaörs Város Önkormányzat

Polgármestere

ELŐTERJESZTÉSE

**a Településfejlesztési és Vagyongazdálkodási Bizottság 2013. december …-i,**

**a Pénzügyi Ellenőrző Bizottság 2013. december …-i, és**

**a Képviselő-testület 2013. december …-i üléseire**

# Ügyiratszám: IX/378-32/2013.

**Tárgy: Budaörsi Településgazdálkodási Kft. társasági szerződésének módosítása**

Az előterjesztés tárgyalása a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 46. § (1) bekezdése és a Budaörs Város Önkormányzatának (a továbbiakban: Önkormányzat) Szervezeti és Működési Szabályzatáról szóló 36/2010. (XI.12.) ÖKT rendelet (a továbbiakban: SZMSZ) 18. § (1) bekezdése alapján **nyílt ülésen** történik.

**Tisztelt Képviselő-testület!**

**Tisztelt Bizottságok!**

**Előzmények**

A Képviselő-testület 376/2013.(IX.25.) ÖKT sz. határozatának 1.) pontjában úgy döntött, hogy Budaörs Város Önkormányzat 2013. évi költségvetéséről szóló 11/2013. (III. 11.) ÖKT rendelet 5. számú mellékletének 1. Beruházások 1.1. Tárgyi Eszközök immateriális javak vásárlása 2. KEOP-1.1.1./B/10-11 Hulladékgazdálkodási rendszer fejlesztéséhez ingatlanvásárlás során szereplő 200.000.000,-Ft összeget törzstőke emelés formájában biztosítja a BTG Kft. számára, a Budaörs, 4034/5 Hrsz-ú ingatlanból 8287/10000 tulajdoni hányadot képviselő 6098 m² terület megvásárlására 128.000.000,-Ft + ÁFA összeg erejéig, az ezen felül megmaradó összegből (bruttó 37.440.0000.- Ft) forrást biztosít a megvásárolt ingatlanrészen telephely kialakítására.

**A BTG Kft. jogi képviselője benyújtotta az Önkormányzat részére a BTG Kft. alapító okirata (társasági szerződése) módosításának tervezetét. A tervezet szerint az Önkormányzat Képviselő-testülete – mint a BTG Kft. egyszemélyes alapítója – döntése szükséges:**

- a társaság törzstőkéjének 200.000.000,-Ft-tal történő megemeléséhez; valamint

- 2014. január 1-ével a társaság nonprofit gazdasági társaságként való továbbműködésének elhatározásához; továbbá

- a társaság fő tevékenységi köre – 38.11’08 Nem veszélyes hulladék gyűjtése – megjelöléséhez.

**Jogszabályi háttér**

**A gazdasági társaságokról szóló 2006. évi IV. törvény (Gt.):**

4. § (1) Gazdasági társaság nem jövedelemszerzésre irányuló közös gazdasági tevékenység folytatására is alapítható (nonprofit gazdasági társaság). **Nonprofit gazdasági társaság bármely társasági formában alapítható és működtethető.** A gazdasági társaság nonprofit jellegét a gazdasági társaság cégnevében a társasági forma megjelölésénél fel kell tüntetni.

**(2) Nonprofit gazdasági társaság létrejöhet úgy is, hogy a már működő gazdasági társaság legfőbb szerve elhatározza a nonprofit gazdasági társaságként való továbbműködést.**

(3) Nonprofit gazdasági társaság üzletszerű gazdasági tevékenységet csak kiegészítő jelleggel folytathat, a gazdasági társaság tevékenységéből származó nyereség a tagok (részvényesek) között nem osztható fel, az a gazdasági társaság vagyonát gyarapítja.

(4) Nonprofit gazdasági társaság más társasági formába csak nonprofit jellegének megtartásával alakulhat át, nonprofit gazdasági társasággal egyesülhet, illetve nonprofit gazdasági társaságokká válhat szét.

147. § (1) Ha a társasági szerződés így rendelkezik, a taggyűlés hatáskörébe tartozó ügyekben a tagok ülés tartása nélkül is határozhatnak.

154. § (1) A törzstőke felemelhető pénzbeli, illetve nem pénzbeli hozzájárulás szolgáltatásával, valamint a törzstőkén felüli vagyon terhére.

**156. § (3) A tőkeemelésről döntő taggyűlési határozatnak tartalmaznia kell a felemelt törzstőke és az egyes tagok törzsbetéteinek nagyságát, az adott tag által a tőkeemelés során szolgáltatott vagyoni hozzájárulást, annak szolgáltatásának módját és idejét.**

168. § (1) Az egyszemélyes társaságnál a taggyűlési hatáskörbe tartozó kérdésekben az egyedüli tag dönt, és erről a vezető tisztségviselőket írásban köteles értesíteni.

170. § Egyebekben az egyszemélyes társaságokra a többszemélyes társaságokra vonatkozó szabályokat kell megfelelően alkalmazni.

**Döntés**

A BTG Kft. benyújtotta a 376/2013.(IX.25.) ÖKT sz. határozat 2.) pontjában kért szerződés tervezetet és nyilatkozatokat.

A Képviselő-testület 376/2013.(IX.25.) ÖKT sz. határozata 1.) pontjának, valamint az „Előzmények”-ben felsorolt alapító okirat módosítások végrehajtásához szükséges a jelen előterjesztés határozati javaslatába foglalt „Alapítói határozat” elfogadása.

A Képviselő-testület 376/2013.(IX.25.) ÖKT sz. határozata 4.) pontjába, valamint jelen előterjesztés határozati javaslatába foglalt felhatalmazás szerint, a BTG Kft. cégbírósági változásbejegyzéséhez szükséges dokumentumokat a BTG Kft. jogi képviselője készíti el és nyújtja be aláírásra a polgármester részére; ezt követően az iratokat ellenjegyzi, és a változások cégjegyzékben történő átvezetése érdekében eljár az illetékes cégbíróság előtt.

Mellékletek:

1. BTG Kft. jogi képviselője által benyújtott alapító okirat módosítás, tervezett változásokkal egységes szerkezetbe foglalt alapító okirat, tagjegyzék tervezete
2. 376/2013.(IX.25.) ÖKT sz. határozat

**Határozati javaslat a Településfejlesztési és Vagyongazdálkodási Bizottság/ Pénzügyi Ellenőrző Bizottság részére:**

Budaörs Város Önkormányzat Képviselő-testületének Településfejlesztési és Vagyongazdálkodási Bizottsága/ Pénzügyi Ellenőrző Bizottsága javasolja a Képviselő-testületnek, hogy a Budaörsi Településgazdálkodási Kft. alapítói határozatát az alábbi tartalommal hagyja jóvá; egyúttal hatalmazza fel a polgármestert az alapítói határozat és a változások cégjegyzékben történő átvezetéséhez szükséges dokumentumok aláírására:

**„ALAPÍTÓI HATÁROZAT**

**amelyet a Budaörsi Településgazdálkodási Korlátolt Felelősségű Társaság (mint Társaság) alapítója,**

**Budaörs Város Önkormányzat (székhelye: 2040 Budaörs, Szabadság út 134., képviseli: Wittinghoff Tamás polgármester) (mint Alapító)**

**a gazdasági társaságokról szóló 2006. évi IV. tv. (Gt.) rendelkezései szerint – taggyűlés tartása nélkül – a mai napon hozott.**

**I. Alapító az alapító okirat módosításával akként döntött, hogy**

1. jelen határozatával a Társaság 2.022.220.000,- Ft, azaz kettőmilliárd-huszonkettőmillió-kettőszázhúszezer forint összegű törzstőkéjét 200.000.000,-Ft, azaz Kettőszázmillió forint összeggel, 2.222.220.000,- Ft összegre, azaz kettőmilliárd-kettőszázhuszonkettőmillió-kettőszázhúszezer forint összegre felemeli. A törzstőke emelés mértéke 200.000.000,-Ft, azaz Kettőszázmillió forint.
2. a törzstőke-emelés teljes egészében pénzbeli vagyoni hozzájárulás teljesítésével történik.
3. a 200.000.000,-Ft, azaz Kettőszázmillió forint összegű pénzbeli vagyoni hozzájárulást a jelen alapítói határozat elfogadását követően, legkésőbb 2013. december 21. napjáig biztosítja.
4. az alapító törzsbetétjének nagysága 2.222.220.000,- Ft, azaz kettőmilliárd-kettőszázhuszonkettőmillió-kettőszázhúszezer forint.
5. elhatározza, hogy a Társaság 2014. január 1-ével nonprofit gazdasági társaságként működik tovább.
6. a Társaság fő tevékenységi köreként a „38.11’08 Nem veszélyes hulladék gyűjtése” tevékenységi kört jelöli meg.

**II.** Az Alapító megbízza a Társaság jogi képviselőjét, hogy a jelen alapítói határozatban foglalt változások alapján készítse el az alapító okirat egységes szerkezetű változatát és a változásbejegyzéshez szükséges dokumentumokat, azokat ellenjegyzésével lássa el, valamint a változások cégjegyzékben történő átvezetése érdekében a Budapest Környéki Törvényszék Cégbíróság előtt nevében és helyette eljárjon.

A határozathozatal az SZMSZ 60.§ és 37. § (2) bekezdése alapján **minősített** **többséggel**, valamint az SZMSZ 60. § és 38. § (1) bekezdése alapján **nyílt** **szavazással** történik.

**Határozati javaslat a Képviselő-testület részére:**

Budaörs Város Önkormányzat Képviselő-testülete a Budaörsi Településgazdálkodási Kft. alapítói határozatát az alábbi tartalommal hagyja jóvá; egyúttal felhatalmazza a polgármestert az alapítói határozat és a változások cégjegyzékben történő átvezetéséhez szükséges dokumentumok aláírására:

**„ALAPÍTÓI HATÁROZAT**

**amelyet a Budaörsi Településgazdálkodási Korlátolt Felelősségű Társaság (mint Társaság) alapítója,**

**Budaörs Város Önkormányzat (székhelye: 2040 Budaörs, Szabadság út 134., képviseli: Wittinghoff Tamás polgármester) (mint Alapító)**

**a gazdasági társaságokról szóló 2006. évi IV. tv. (Gt.) rendelkezései szerint – taggyűlés tartása nélkül – a mai napon hozott.**

**I. Alapító az alapító okirat módosításával akként döntött, hogy**

1. jelen határozatával a Társaság 2.022.220.000,- Ft, azaz kettőmilliárd-huszonkettőmillió-kettőszázhúszezer forint összegű törzstőkéjét 200.000.000,-Ft, azaz Kettőszázmillió forint összeggel, 2.222.220.000,- Ft összegre, azaz kettőmilliárd-kettőszázhuszonkettőmillió-kettőszázhúszezer forint összegre felemeli. A törzstőke emelés mértéke 200.000.000,-Ft, azaz Kettőszázmillió forint.
2. a törzstőke-emelés teljes egészében pénzbeli vagyoni hozzájárulás teljesítésével történik.
3. a 200.000.000,-Ft, azaz Kettőszázmillió forint összegű pénzbeli vagyoni hozzájárulást a jelen alapítói határozat elfogadását követően, legkésőbb 2013. december 21. napjáig biztosítja.
4. az alapító törzsbetétjének nagysága 2.222.220.000,-Ft, azaz kettőmilliárd-kettőszázhuszonkettőmillió-kettőszázhúszezer forint.
5. elhatározza, hogy a Társaság 2014. január 1-ével nonprofit gazdasági társaságként működik tovább.
6. a Társaság fő tevékenységi köreként a „38.11’08 Nem veszélyes hulladék gyűjtése” tevékenységi kört jelöli meg.

**II.** Az Alapító megbízza a Társaság jogi képviselőjét, hogy a jelen alapítói határozatban foglalt változások alapján készítse el az alapító okirat egységes szerkezetű változatát és a változásbejegyzéshez szükséges dokumentumokat, azokat ellenjegyzésével lássa el, valamint a változások cégjegyzékben történő átvezetése érdekében a Budapest Környéki Törvényszék Cégbíróság előtt nevében és helyette eljárjon.

A határozathozatal az SZMSZ 37. § (2) bekezdés alapján **minősített többséggel, és** az SZMSZ 38. § (1) bekezdése alapján **nyílt szavazással** történik.

**Határidő**: 2013. december 31.

**Felelős**: Polgármester; BTG Kft. ügyvezetője

**Végrehajtást végzi**: Műszaki Ügyosztály - Városépítési Iroda, Pénzügyi Iroda, BTG Kft.

**Budaörs, 2013. november 20.**

**………………………………**

**Wittinghoff Tamás**

**polgármester**

**Az előterjesztés készítésére kijelölt: Műszaki Ügyosztály - Városépítési Iroda - Vagyongazdálkodási Csoport**

Ügyintéző: Varga Nikoletta

Csoportvezető: Dobrai Zsuzsanna

Városépítési Irodavezető: Domahidi Emma

Ügyosztályvezető: Lőrincz Mihály

Pénzügyi Iroda: Barta Gáborné

Polgármesteri Kabinetvezető: Vágó Csaba

Törvényességi felügyelet:

Jegyzői Iroda:

Jegyző: Dr. Bocsi István